יסודות - המרכז לליבון ענייני תורה ומדינה

ארגון יסודות (בשמו המפורט: יסודות - המרכז לליבון ענייני תורה ומדינה) הוא עמותה הפועלת להעמקת הדיאלוג בין השפה היהודית והשפה הדמוקרטית בחינוך הדתי במדינת ישראל.

רקע
ארגון יסודות הוקם בשנת תשנ”ה 1995 בעקבות רצח יצחק רבין, על ידי קבוצת אנשי חינוך מהחברה הציונית-דתית בוגרי מכון מנדל, דר' שלמה פישר, דר' יהודה בן-דור ודר' יפה גיסר, מתוך הבנה שיש לעסוק בסוגיית הדמוקרטיה וערכיה בתוך העולם היהודי והדתי.

יסודות משמש כזרוע גמישה ועצמאית של מכללת הרצוג להכשרת מורים הסמוכה לישיבת הר עציון. הארגון פועל כעמותה רשומהבמערכת החינוך הממלכתית ועיקר פעילותה בקרב מפקחים, מנהלים, מורים ובעלי תפקידים נוספים, בבתי הספר, הישיבות והאולפנות.

מאז 2015, מתמקד הארגון בתהליכי עומק בתוך מוסדות החינוך הממלכתי דתי (החמ"ד) של משרד החינוך, ופועל להעמקת הסוגיה בשדה החברה, הלאום והמדינה.

מנכ"ל הארגון הנוכחי מאז 2023 הוא שלום וייל, ולפניו כיהנו הגברת רוחמה גבל-רדמן, ד"ר דודי פויכטונגר, יעל אלון, שושנה בקר וד"ר שלמה פישר.

יו"ר הוועד המנהל הוא הרב פרופ' יהודה ברנדס, המשמש גם כנשיא מכללת הרצוג, יו"ר מועצת החמ"ד, ויו"ר תנועת הנוער בני עקיבא.

נשיא הארגון הוא הרב יעקב מדן, ראש ישיבת הר עציון.
על חברי הוועד המנהל נימנים הרבנית ד"ר יפה גיסר, ד"ר שלמה פישר, ידעיה לוין, זוהר כהן, יהושע הרלינג, ד"ר עזרא קהלני, יעקב בינג, גב' ליאורה שמש וענבל פרוינד.

פעילות הארגון
יסודות עוסקת בחיבורים ובמערכות היחסים שבין התורה והמסורת היהודית לבין ערכי הדמוקרטיה המערבית בברית הישראלית המתהווה.

יחסי הגומלין מתבטאים בכמה אופנים: במדינה שהיא גם יהודית וגם דמוקרטית, בחברה מערבית שהיא גם מסורתית, ובמיקום הפרט בתוך הקהילה, החברה והמדינה.

בין היתר, הארגון פועל בפיתוח מנהיגות חינוכית, כתיבת תכנים פדגוגיים וטורי-דעה, השתלמויות ותהליכים פנים-בית ספריים, ומסעות לבעלי תפקידים.

בשנת תשפ"ה הרחיב הארגון את פעילותו, והוא פועל ברוב המחוזות הארציים של החמ"ד, והשפעה על כ-60 מפקחים ובעלי תפקידי מטה, 150 מנהלי מוסדות חינוך על-יסודי וכ-3,500 מורים.

יסודות פועלת עבור קהילות ומוסדות החינוך הבלתי-פורמליים בציבור הדתי. בשנים תשפ"ב-תשפ"ה התקיימו מספר תוכניות בית מדרש המבוססות על ידע וניסיון של חברי הקבוצה תוך לימוד מעמיק ועיסוק בסוגיות הרות גורל. כוחו של מודל "דורות" הוא בתי מדרש בהם לומדים מנהיגי קהילה וחינוך במודל רפלקטיבי שבו הם נפגשים עם מציאות החיים ומעמתים אותה עם עולם הספרים התורני, בין מורשת ישראל לתרבות המערב ובפרספקטיבה של זמן ומבט.

תוכנית "דורות" עבור מכינות קדם-צבאיות תורניות פעלה בין השנים תשפ"ב-תשפ"ד ובית מדרש 'דורות-נתיבות השעה' בישיבת "אהבת ישראל" בנתיבות בין השנים תשפ"ד-תשפ"ה. יסודות השתתפה כחלק מהתוכנית בכנס תוכנית רג"ב לפורצי דרך בחינוך, כנס הקיץ של ארגון רבני צהר, תשפ"ד, וכנס סעד ועידת הציונות הדתית ברוח הקיבוץ הדתי בשנת תשפ"ד.

צוות יסודות כולל בתוכו אנשי חינוך בעלי ניסיון בחינוך פורמלי ובלתי פורמלי, בעלי השכלה תורנית וכללית רחבה. בין השאר נכללים בצוות רבנים, דוקטורים, פסיכולוגים ומנחי קבוצות וביניהם: חגית ברנע, הרב יובל אהלי, הרב איתמר נחמני, רועי וייסמן, אביעד יחיאלי, הרב אפרים ב"ק, הרב נתן גזונדהייט, אביטל כהן ברנר, ד"ר נעה רחל בן דוד, הרב ד"ר גלעד לנדאו, מתן ריבקין, מיכל הלברשטט והילה לוי.

מטרות הארגון
לפי אתר העמותה, יסודות בוחרת להתמקד בעבודה פנימית של מחנכים דתיים כמנוף לחיזוק הציבור הציוני-דתי כקול אחראי ומכיל מורכבות בחברה הישראלית, ופועלת כגוף חינוכי המבצע תהליכים עמוקים וארוכי-טווח בעלי השפעה על מחנכי ומנהיגי הדור הבא מקרב המגזר הדתי העתידים להוביל וליצור את הברית הישראלית המתהווה.

פרסומים
 סוגיות בפרק "הכונס" -בבא קמא
 לנתיבות השעה - שפה וכלים חינוכיים להתמודדות עם אתגרי השעה
 עימו אנוכי בצרה-סוגיית החטופים
 להגותם של הרב והרבנית הרצוג – דמויות החמ"ד

 קישורים חיצוניים 


דת ומדינה, יהדות ודמוקרטיה, באתר המכון הישראלי לדמוקרטיה
 "יהדות ודמוקרטיה" במשנת הציונות הדתית, באתר דעת
 יהדות ודמוקרטיה  באתר המכון לחינוך דמוקרטי בישראל
 יהדות ודמוקרטיה באתר הספרייה הווירטואלית של מטח

 הערות שוליים 

קטגוריה:ישראל: ארגוני חינוך
קטגוריה:ציונות דתית: חינוך